На основу члана 97. став (1) Закона о службеницима и намјештеницима у органима јединице локалне самоуправе (,,Службени гласник Републике Српске“ број 97/16), Начелник општине Вукосавље оглашава

ЈАВНИ КОНКУРС

за пријем приправника у радни однос у Општинску управу општине Вукосавље

**I –** Општина Вукосавље спроводи Програм оспособљавања приправника за ВСС у 2022. години у сарадњи са Заводом за запошљавање Републике Српске. Начелник општине Вукосавље расписује јавни конкурс за пријем приправника са високом стручном спремом у радни однос у Општинску управу oпштине Вукосавље, на одређено вријеме, у трајању од једне године на начин како слиједи:

 1. дипл. инж. саобраћаја – 240 ЕЦТС бодова,

 2. дипл. психолог – 240 ЕЦТС бодова,

 3. дипл. еколог – 240 ЕЦТС бодова,

 4. дипл. менаџер предузетничке економије 180 - ЕЦТС бодова.

 **II** **- Општи услови су:**

1. да је држављанин Републике Српске, однoсно Босне и Херцеговине,
2. да је старији од 18 година,
3. да има општу здравствену способност,
4. да није осуђиван за кривично дјело на безусловну казну затвора од најмање 6 (шест) мјесеци или за кривично дјело које га чини неподобним за обављање послова у градској односно општинској управи,
5. да није отпуштен из органа управе као резултат дисциплинске мјере на било којем нивоу власти у БиХ 3 (три) године прије објављивања конкурса и
6. да није у сукобу интереса, односно да не обавља дужност која је неспојива са дужношћу службеника у градској, односно општинској управи.

**III – Посебни услови за пријем приправника из тачке I овог Конкурса су**:

 а) За позицију редног броја 1. - Висока стручна спрема или први циклус студија и остварених 240 ЕЦТС бодова или еквивалент, завршен саобраћајни факултет и стечено звање дипл. инж. саобраћаја 240 ЕЦТС бодова.

 б) За позицију редног броја 2. - Висока стручна спрема или први циклус студија са остварених 240 ECTS бодова; завршен филозофски факултет, психологија и стечено звање дипл. психолог – 240 ЕЦТС бодова,

 в) за позицију редног броја 3. – Висока стручна спрема или први циклус студија са остварених 240 ЕЦТС бодова; завршен природно-математички факултет, екологија и стечено звање дипл. еколог – 240 ЕЦТС бодова,

 г) за позицију редног броја 4. – Висока стручна спрема или први циклус студија са остварених 180 ЕЦТС бодова, завршен економски факултет, факултет за пословне и финансијске студије и сл. и стечено звање дипл. менаџер предузетничке економије 180 ЕЦТС бодова.

**IV - Потребна документа, рок, мјесто њиховог подношења и остале информације**

 (1) Пријава за учешће на јавном конкурсу подноси се на прописаном обрасцу - Пријава на јавни конкурс доступан на Инфо – пулту и веб страници оптштине Вукосавље. Уз наведени образац, као доказ о испуњавању општих услова, кандидат прилаже фото-копију увјерења о држављанству Републике Српске, односно Босне и Херцеговине, а изјава да кандидат:

1) није под оптужницом Међународног суда за ратне злочине почињене на подручју бивше Југославије у Хагу и да није одбио наредбу да се повинује пред Трибуналом - члан IX  став 1. Устава БиХ,

2) да није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова у општинској управи,

3) да није отпуштен из органа управе као резултат дисциплинске мјере на било којем нивоу власти у Босни и Херцеговини три године прије објављивања конкурса и

4) да није у сукобу интереса, односно да не обавља дужност која је неспојива са дужношћу службеника у општинској управи, у складу са чланом 43. до 47. Закона о службеницима и намјештеницима у органима једнице локалне самоуправе („Службени гласник Републике Српске“, број 97/16), саставни је дио Пријаве на јавни конкурс.

(2) Као доказ о испуњавању посебних услова кандидат прилаже фото-копију дипломе о завршеној стручној спреми, односно увјерења о дипломирању које не може бити старије од године дана од дана дипломирања.

 (3) Са кандидатима који буду испуњавали услове јавног конкурса, Конкурсна комисија од три члана обавиће усмени интервју. О мјесту и времену одржавања интервјуа, кандидати ће бити благовремено обавијештени.

(4) Прворангирани кандидат, по приједлогу Комисије, дужан је да у року од седам дана од дана пријема обавјештења Комисије достави доказе о испуњености општих и посебних услова у оргиналу или овјереној фото-копији, овјерену изјаву о испуњености услова из тачке IV став (1) подтачка 1), 3) и 4) Jавног конкурса, као и увјерење о општој здравственој способности.

(5) Ако прворангирани кандидат не достави доказе из става (4) ове тачке у прописаном року или ако на основу достављених доказа Комисија утврди да кандидат не испуњава опште или посебне услове, позваће слиједећег кандидата по броју освојених бодова са ранг-листе успјешних кандидата да поступи у складу са ставом (4) ове тачке.

(6) Јавни конкурс биће објављен у дневном листу „Глас Српске“. Рок за подношење пријава је 15 дана од дана објављивања јавног конкурса. Непотпуне и неблаговремене пријаве неће се узети у разматрање. Документи приложени уз пријаву на Конкурс неће се враћати кандидатима.

           Пријаве се могу доставити непосредно у пријемној канцеларији Општинске управе Вукосавље (шалтер сала) сваким радним даном од 7,00 до 15,00 часова или путем поште на следећу адресу: Општинска управа општине Вукосавље, Мусе Ћазима Ћатића 163, 74470 Вукосавље, са назнаком ,,Пријава на Јавни конкурс за пријем приправника, НЕ ОТВАРАТИ“

            За давање додатних обавјештења о јавном конкурсу задужен је службеник Бојан Поповић, контакт телефон 053/707-702.

НАЧЕЛНИК

 Борислав Ракић, мастер екон.

Број: 02/1-123-\_\_\_\_\_\_/22

Датум, 23.05.2022. године